Diari Oficial de la Generalitat Valenciana


Sumari del DOGV 3804, del 31-07-2000 (2000/6215)

RESOLUCIÓ de 20 de juliol de 2000, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un tècnic mitjà de laboratori com a personal funcionari interí.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3804

Data del DOGV
:   31-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6215


Data del document
:   20-07-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * universitat

RESOLUCIÓ de 20 de juliol de 2000, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un tècnic mitjà de laboratori com a personal funcionari interí. [2000/Q6215]
  
Atés que es troba vacant el lloc de treball número 10.351, tècnic mitjà de laboratori, adscrit al Servei Central d'Instrumentació Científica de la Universitat Jaume I, amb la classificació B18E012, dotat pressupostàriament i inclòs en la relació de llocs de treball del personal d'administració i serveis d'aquesta universitat, i atés que és necessari cobrir-lo, aquest Rectorat, d'acord amb el que es disposa en l'article 5 del Text Refós de la Llei de Funció Pública Valenciana i en ús de les facultats que li confereix la legislació vigent, convoca aquestes proves d'acord amb les següents bases:
  
Primera. Requisits dels aspirants
  
a) Ser espanyol o nacional d'un estat membre de la Unió Europea o nacional d'aquells estats, als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida al Tractat Constitutiu de la Comunitat Europea.
  
b) Tenir fets els 18 anys i no haver arribat a l'edat de jubilació.
  
c) Estar en possessió del títol de diplomat universitari, arquitecte tècnic, enginyer tècnic o equivalent. En el cas de titulacions obtingudes a l'estranger s'haurà d'estar en possessió de la credencial que n'acredite l'homologació.
  
d) Acreditar el nivell elemental de coneixements de valencià. L'acreditació es podrà fer mitjançant la superació d'una prova específica o la presentació d'alguns dels següents documents: certificat de nivell elemental expedit per la Junta Qualificadora de Coneixements de Valencià o per la Universitat Jaume I; si es posseeixen certificats de nivell superior s'acreditarà d'acord amb el que disposa l'article 16 del Decret 33/1999.
  
e) No patir malaltia ni estar afectat per limitació física o psíquica que siga incompatible amb l'exercici de les corresponents funcions.
  
f) No haver sigut separat per mitjà d'expedient disciplinari del servei de qualsevol de les administracions públiques, ni trobar-se inhabilitat per a l'exercici de funcions públiques. Els aspirants la nacionalitat dels quals no siga l'espanyola hauran d'acreditar no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
Segona. Presentació de les sol·licituds
  
Les sol·licituds, emplenades d'acord amb el model que s'adjunta a l'annex I, s'han de presentar al Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 20 dies naturals a partir del dia següent a la seua publicació en el Diari Oficial de la Generalitat Valenciana.
  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus: les instàncies es presentaran en sobre obert per tal que l'empleat o empleada estampe el segell de dates en la part superior esquerra d'aquestes, i hi haurà de figurar amb claredat el nom de l'oficina i la data.
  
Hi caldrà presentar una fotocòpia del document nacional d'identitat.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat.
  
Tercera. Objecte i període
  
L'objecte d'aquesta convocatòria és la cobertura temporal del lloc de treball número 10.351, tècnic mitjà de laboratori, amb la classificació B18E012, com a funcionari interí. El seu cessament es produirà quan desapareguen les circumstàncies que van donar lloc al seu nomenament, es proveïsca per funcionari de carrera el lloc corresponent, per qualsevol dels procediments establits en els articles 20 i 21 del Text Refós de la Llei de Funció Pública Valenciana, o s'amortitze.
  
Quarta. Perfil de les proves
  
Coneixements en el maneig i manteniment dels equips següents: difractòmetre de raigs X en pols i monocristall, espectròmetre de fluorescència de raigs X i microscopi electrònic i anàlisi d'imatge.
  
Cinquena. Sistema de selecció
  
Consistirà en una prova eliminatòria teòrica i/o pràctica.
  
La prova eliminatòria s'ajustarà al temari de l'annex II i es puntuarà de 0 a 10 punts; per superar-la cal obtenir un mínim de 5 punts.
  
El resultat final d'aquest procés de selecció ve determinat per la puntuació obtinguda en la prova eliminatòria.
  
Les persones aspirants que superen el procés selectiu i no siguen seleccionades conformaran una borsa de treball per a posteriors contractacions temporal en llocs de treball de mateix perfil de la Universitat Jaume I.
  
Sisena. Tribunal de selecció
  
L'estructura del tribunal de selecció és la que figura a l'annex III d'aquesta convocatòria.
  
Els membres del tribunal hauran d'abstenir-se d'intervenir quan coincidisca en ells alguna circumstància de les establides als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies establides en els articles esmentats.
  
El tribunal resoldrà tots els dubtes que puguen sorgir de l'aplicació d'aquestes normes, així com en allò que es puga produir dels casos no previstos.
  
El procediment d'actuació del tribunal s'ajustarà en tot moment a allò que dispose la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setena. Llista d'admesos i realització de la prova
  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició del tribunal de selecció.
  
La data de realització de la prova eliminatòria s'anunciarà, amb una antelació mínima de 48 hores, al tauler d'anuncis i a la pàgina web del Servei de Recursos Humans: http://sic.uji.es/serveis/rec-hum/seleccio/
  
Vuitena. Recursos
  
Aquesta convocatòria, les seues bases i tots els actes administratius que se'n puguen derivar i de les actuacions del tribunal, podran ser impugnats pels interessats en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
Castelló de la Plana, 20 de juliol de 2000.- El rector: Fernando Romero Subirón.
  
ANNEX I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
SOL·LICITE l'admissió en el procés selectiu per a cobrir, com a funcionari o funcionària interí el lloc de treball ..., convocat per la Resolució de data ... d ... de 2000.
  
DECLARE que són certes les dades consignades en aquesta i que complisc les condicions exigides per a l'ingrés en la funció pública i les especialment assenyalades en aquesta convocatòria.
  
La persona interessada,
  
Castelló de la Plana, ..., d ... de 2000.
  
RECTORAT DE LA UNIVERSITAT JAUME I
  
ANNEX II
  
Temari
  
1. Difracció de raigs X en pols: fonaments, metodologia i aplicacions.
  
2. Difracció de raigs X en monocristall: fonaments, simetria cristal·logràfica, metodologia i interpretació de resultats.
  
3. Fluorescència de raigs X: fonaments, preparació de mostres, calibratge i anàlisi quantitativa.
  
4. Microscòpia electrònica d'escombratge, microanàlisi per dispersió d'energies de raigs X i anàlisi d'imatge.
  
ANNEX III
  
Tribunal de selecció
  
Tribunal titular
  
President: el rector o persona en qui delegue.
  
Tres vocals en representació de la Universitat Jaume I.
  
Un representant de la Junta de Personal del PAS, a proposta d'aquest òrgan.
  
Secretari: el cap del Servei de Recursos Humans o persona en qui delegue, que actuarà amb veu però sense vot.
  
Tribunal suplent
  
La mateixa estructura.